Gunnar Wetterberg

Gunnar Wetterberg (født 1953) er en svensk historiker og SACOs samfunnspolitiske sjef.

Wetterberg har tidigere arbeidet i det svenske finansdepartementet. Som forfatter har han skrevet biografier om Axel Oxenstierna og Arvid Horn, og om samfunnsøkonomi og utdanning.

Han har videre blitt tildelt Kunskapspriset. For biografien om Axel Oxenstierna (Kanslern: Axel Oxenstierna i sin tid, 2 bind) har han også blitt tildelt Hertig Karls Pris. Wetterberg er æresdoktor ved Lunds universitet.

Spesielt på 1990-tallet var Wetterberg engasjert i den svenske debatten om borgerlønn. Ut ifra en sosialdemokratisk og faglig posisjon tok han stilling imot systemet og foreslo i stedet «medborgarkonton», med begrunnelsen at mesteparten av overføringene er omfordelinger mellom ulike deler av individets livssyklus.

I 2009 gjorde Wetterberg seg bemerket ved å ta til orde for en nordisk forbundsstat. Han argumenterte for at dette kunne ha en positiv effekt både internt i de nordiske landene og gi regionen større gjennomslagskraft i internasjonal politikk.

Han ble innvalgt i det kongelige svenske vitenskapsakademiet i januar 2010.

Referanser

Kilder 
 «De fem nordiska länderna bör gå ihop i en ny union», fra Dagens Nyheter (27. oktober 2009)
 Oxenstiernabiografi gav historiepris, fra Nättidningen svensk historia (8. oktober 2008)
 Wetterberg om medborgarlön og medborgarkonto
 Gunnar Wetterberg hedersdoktor i Lund, fra lu.se (besøkt 27. oktober 2009)

Eksterne lenker 
 Gunnar Wetterberg, Axel Oxenstierna – Furstespegel för 2000-talet, essay i fulltekst på regeringen.se

Svenske historikere
Medlemmer av Kungliga Vetenskapsakademien
Æresdoktorer ved Lunds universitet
Alumni fra Lunds universitet
Fødsler i 1953